Γκιγιέρμο Στάμπιλε

Ο **Γκιγιέρμο Στάμπιλε** (ισπανικά: *Guillermo Stábile*, 17 Ιανουαρίου 1905 – 26 Δεκεμβρίου 1966) ήταν Αργεντινός διεθνής  ποδοσφαιριστής, ο οποίος αγωνιζόταν ως επιθετικός και προπονητής ποδοσφαίρου. Σε επίπεδο συλλόγων, κατέκτησε δύο εθνικά πρωταθλήματα με την Κλουμπ Ατλέτικο Ουρακάν και έπαιξε επίσης σε συλλόγους στην Ιταλία και στη Γαλλία. Ήταν ο πρώτος σκόρερ του Παγκοσμίου Κυπέλλου του 1930, της πρώτης έκδοσης της διοργάνωσης. Ως προπονητής, οδήγησε την Αργεντινή στη κατάκτηση έξι Κόπα Αμέρικα και τη Ράσινγκ Κλουμπ σε τρία πρωταθλήματα.

## Σταδιοδρομία σε συλλόγους

### Πρώιμη καριέρα
Ο Στάμπιλε γεννήθηκε στο Πάρκε Πατρίσιος του Μπουένος Άιρες. Ξεκίνησε την καριέρα του με τον τοπικό σύλλογο Σπορτίβο Μετάν και από το 1920, έπαιζε για την Ουρακάν. Το 1924, προωθήθηκε στην πρώτη ομάδα που έπαιζε στο κορυφαίο πρωτάθλημα της Αργεντινής, το οποίο τότε είχε ακόμα ερασιτεχνικό καθεστώς. Ξεκίνησε ως δεξιός πλάγιος μέσος, αλλά σύντομα εξελίχθηκε σε κεντρικό επιθετικό, χάρη στην ικανότητα του στην επίτευξη τερμάτων. Στη δεύτερη χρονιά του ήταν πρώτος σκόρερ του πρωταθλήματος με 17 γκολ σε 22 αγώνες. Ο Στάμπιλε κατέκτησε πολλές διοργανώσεις με την Ουρακάν, η οποία ήταν στην καλύτερη περίοδο της ιστορίας της, με πιο αξιοσημείωτα τα πρωταθλήματα του 1925 και 1928 και το περιφερειακό τρόπαιο *Copa Dr. Carlos Ibarguren* το 1925.

### Ευρωπαϊκή καριέρα
Αφού τράβηξε την προσοχή του κόσμου με τα εντυπωσιακά κατορθώματά του στο πρώτο Παγκόσμιο Κύπελλο, υπέγραψε με την Τζένοα. Έγινε αμέσως ο αγαπημένος των οπαδών, σημειώνοντας χατ τρικ στο ντεμπούτο του εναντίον της Μπολόνια.  Έμεινε στον σύλλογο της Γένοβας για πέντε χρόνια, παίζοντας 41 παιχνίδια και σημειώνοντας 16 γκολ.

Κατά τη διάρκεια της σεζόν 1935–36, μετακόμισε στη Νάπολι με τον Αντόνιο Βόγιακ να μετακινείται αντίστροφα στη Τζένοα. Ο σύλλογος τερμάτισε όγδοος στο πρωτάθλημα, με τον Στάμπιλε να πετυχαίνει 3 γκολ σε 20 αγώνες.

Η τελευταία ομάδα της καριέρας του ως παίκτης ήταν η Ρεντ Σταρ του Παρισιού, τον σύλλογο που ίδρυσε ο Ζυλ Ριμέ, ο οποίος διοργάνωσε στο πρώτο Παγκόσμιο Κύπελλο το 1930. Έμεινε στον σύλλογο μέχρι το 1939, όπου το τελευταίο επίτευγμα της καριέρας του ήταν να βοηθήσει τον σύλλογο να φτάσει στην άνοδο, από 2η Κατηγορία πίσω στην 1η Κατηγορία. Ενώ βρισκόταν στο γαλλικό σύλλογο, έπρεπε να εγκαταλείψει το ποδόσφαιρο αφού υπέστη κατάγματα, τόσο στην κνήμη όσο και στην περόνη στο αριστερό του πόδι. Διετέλεσε επίσης παίκτης-προπονητής του συλλόγου.

## Εθνική ομάδα
[δεξιά|μικρογραφία|250x250εσ| Ο Στάμπιλε πανηγυρίζει το δεύτερο γκολ της Αργεντινής εναντίον της Ουρουγουάης στον τελικό της [Παγκόσμιο Κύπελλο Ποδοσφαίρου 1930|διοργάνωσης του 1930.]]

Έκανε το ντεμπούτο του για την Εθνική Αργεντινής σε ηλικία 25 ετών, στον δεύτερο αγώνα της ομάδας του στο πρώτο Παγκόσμιο Κύπελλο που πραγματοποιήθηκε το 1930 στην Ουρουγουάη. Όταν έφτασε η ομάδα δεν υπολογίζονταν ως βασικός και έτσι δεν έπαιξε στον πρώτο αγώνα της Αργεντινής στη διοργάνωση εναντίον της Γαλλίας.

Το ντεμπούτο του έγινε στο επόμενο παιχνίδι με το Μεξικό, επειδή ο βασικός επιθετικός, Ρομπέρτο Τσέρο, δεν μπορούσε να παίξει λόγω κρίσης άγχους. Το παιχνίδι έληξε με 6–3 υπέρ της Αργεντινής, με τον Στάμπιλε να πετυχαίνει χατ τρικ στο ντεμπούτο του. Από καιρό πιστευόταν ότι αυτό ήταν το πρώτο χατ τρικ του Παγκοσμίου Κυπέλλου, μέχρι που 76 χρόνια αργότερα, στις 10 Νοεμβρίου 2006, το κυβερνών σώμα της FIFA δήλωσε ότι ο Μπερτ Πάτενουντ είχε σημειώσει το πρώτο χατ τρικ δύο ημέρες πριν από τον Στάμπιλε.

Ο τελευταίος αγώνας των ομίλων είδε την Αργεντινή να αντιμετωπίζει τη Χιλή. Κέρδισαν τον αγώνα με 3–1 με τον Στάμπιλε να σκοράρει δύο φορές, που σημαίνει ότι η Αργεντινή είχε προκριθεί στα ημιτελικά, εναντίον των Ηνωμένων Πολιτειών, όπου οι Νοτιοαμερικανοί προκρίθηκαν στον τελικό με νίκη με 6–1. Ο Στάμπιλε πρόσθεσε άλλα δύο γκολ στον λογαριασμό του και εξασφάλισε την Αργεντινή μια θέση στον τελικό. Στις 30 Ιουλίου 1930, πραγματοποιήθηκε ο πρώτος τελικός του Παγκοσμίου Κυπέλλου, μεταξύ Αργεντινής και Ουρουγουάης με την τακτική υπεροχή της Ουρουγουάης να επικρατεί και πάλι όπως στους Ολυμπιακούς Αγώνες του 1928. Στο ημίχρονο η Αργεντινή προηγήθηκε με 2–1, με τον Στάμπιλε να σημειώνει το δεύτερο γκολ στο 37ο λεπτό. Όταν η Ουρουγουάη προηγήθηκε με 3–2 είχε σουτ στο οριζόντιο δοκάρι στο 72ο λεπτό, αλλά στη συνέχεια ήρθε το καθοριστικό τέταρτο γκολ για τους γηπεδούχους (τελικό αποτέλεσμα 4–2).

Παρά την ήττα στον τελικό, ο Στάμπιλε έγραψε ιστορία, καθώς έγινε ο πρώτος σκόρερ στο πρώτο Παγκόσμιο Κύπελλο, με τον απολογισμό του στα 8 γκολ σε 4 αγώνες. Δεν αγωνίστηκε ποτέ ξανά για την Αργεντινή, όπως και άλλοι επτά παίκτες της ενδεκάδας του τελικού και έτσι σκόραρε σε κάθε παιχνίδι που έπαιξε για τη χώρα του, με μέσο όρο δύο γκολ ανά αγώνα.

### Γκολ με την εθνική

## Σταδιοδρομία ως προπονητής

Ο Στάμπιλε είχε πάρει την πρώτη του γεύση ως προπονητής πολύ πίσω στη σεζόν 1931–32 στη Τζένοα, πολύ πριν αποσυρθεί από τα παιχνίδια. Εκεί πέρασε την προαναφερθείσα σεζόν ως συν-προπονητής, στο πλευρό του Λουίτζι Μπουρλάντο. Μετά από ένα χρόνο στον Ρεντ Σταρ, έγινε παίκτης-προπονητής για τον σύλλογο. Αυτό περιελάμβανε τη σεζόν κατά την οποία προβιβάστηκαν από τη Λιγκ 2. Άφησε το γαλλικό σύλλογο για να προπονήσει την Εθνική Αργεντινής ξεκινώντας τη θητεία του το 1939.

Ο Στάμπιλε ήταν ο προπονητής της Αργεντινής στην κατάκτηση 6 τροπαίων Κόπα Αμέρικα, επίδοση ρεκόρ για προπονητή: το 1941, το 1945, το 1946, το 1947, το 1955 και το 1957. Οι τρεις συνεχείς τίτλοι (1945, 1946, 1947) αποτελούν επίσης ρεκόρ για εθνική ομάδα στη διοργάνωση. Μετά τον αποκλεισμό από τον πρώτο γύρο στο Παγκόσμιο Κύπελλο του 1958, όπου μάλιστα η Αργεντινή έχασε τον τελευταίο από τους τρεις αγώνες της με το βαρύ 1–6 από την Τσεχοσλοβακία, η θητεία του στην εθνική ομάδα σταμάτησε για 2 χρόνια, καθώς ο ίδιος ανέλαβε προσωπικά την ευθύνη και παραιτήθηκε. Κλήθηκε ξανά στο τιμόνι της Αργεντινής το 1960 και οδήγησε την Αργεντινή στην τρίτη και τελευταία διοργάνωση του Παναμερικανικού Πρωταθλήματος Ποδοσφαίρου, που έλαβε χώρα στην Κόστα Ρίκα. Με την Εθνική Αργεντινής, ως προπονητής (όπως και ως παίκτης) ο Στάμπιλε έκανε ρεκόρ. Ήταν προπονητής της εθνικής ομάδας σε 127 επίσημους αγώνες έχοντας 85 νίκες, και από 21 ισοπαλίες και ήττες.

μικρογραφία|240x240εσ| Ο Στάμπιλε (δεξιά) ως προπονητής της Εθνικής Αργεντινής με τον παίκτη Χοσέ Σαλομόν το 1946.
Ενώ ήταν προπονητής στην εθνική ομάδα, είχε επίσης περιόδους ως προπονητής σε τρεις άλλους συλλόγους, πρώτα στον σύλλογο όπου ξεκίνησε την καριέρα του, την Ουρακάν και στη συνέχεια στις Φέρρο Καρρίλ Οέστε και Ράσινγκ Κλουμπ. Οδήγησε τη Ράσινγκ σε τρία συνεχόμενα πρωταθλήματα μεταξύ 1949 και 1951.

Ο Στάμπιλε αποχώρησε από την προπονητική το 1960 για να αναλάβει το ρόλο του διευθυντή της εθνικής σχολής διοίκησης ποδοσφαίρου της Αργεντινής, μια θέση που κατείχε μέχρι το θάνατό του το 1966.

Στις 26 Δεκεμβρίου 1966, υπέστη καρδιοαναπνευστική ανακοπή ενώ βρισκόταν στο σπίτι του στην τότε Avenida del Trabajo (τώρα λεωφόρος Eva Perón) στο 1235 (στα νότια του Μπουένος Άιρες, Bajo Flores), η οποία απέβη μοιραία. Στις 3 Ιανουαρίου 1967, η κηδεία του έγινε στο νεκροταφείο Chacarita.

## Τίτλοι

### Ως παίκτης
**Ουρακάν**

* Πρωτάθλημα Αργεντινής (2): 1925, 1928
* Κύπελλο Ιμπαργκούρεν: 1925

**Ατομικές**

* Χρυσό Παπούτσι του Παγκοσμίου Κυπέλλου: 1930
* Καλύτερη Ομάδα του Παγκόσμιου Κυπέλλου: 1930

### Ως προπονητής
**Ράσινγκ Κλουμπ**

* Πρωτάθλημα Αργεντινής (3): 1949, 1950, 1951

**Αργεντινή**

* Πρωτάθλημα Νότιας Αμερικής (6): 1941, 1945, 1946, 1947, 1955, 1957
* Παναμερικανικοί Αγώνες (2): 1951, 1955
* Παναμερικανικό Πρωτάθλημα: 1960

## Παραπομπές


## Εξωτερικοί σύνδεσμοι

*

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Αργεντινοί ιταλικής καταγωγής
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Παγκοσμίου Κυπέλλου 1930
Κατηγορία:Ποδοσφαιριστές Κλουμπ Ατλέτικο Ουρακάν
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Τζένοα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Αργεντινοί προπονητές ποδοσφαίρου
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ξένοι ποδοσφαιριστές στη Γαλλία
Κατηγορία:Αργεντινοί ποδοσφαιριστές στο εξωτερικό
Κατηγορία:Προπονητές ποδοσφαίρου Τζένοα ΚΦΚ
Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Ρεντ Σταρ ΦΚ
Κατηγορία:Προπονητές ποδοσφαίρου Σαν Λορένσο Αλμάγρο
Κατηγορία:Προπονητές ποδοσφαίρου Εθνικής Αργεντινής
Κατηγορία:Προπονητές Παγκοσμίου Κυπέλλου Ποδοσφαίρου 1958
Κατηγορία:Προπονητές ποδοσφαίρου Εστουδιάντες Λα Πλάτα
Κατηγορία:Προπονητές ποδοσφαίρου Κλουμπ Ατλέτικο Ουρακάν
Κατηγορία:Προπονητές ποδοσφαίρου Ράσινγκ Κλουμπ